]Bokstøtta[: Oktonautene og furtefisken
Oktonautene og furtefisken
Av Meomi (Vicky Wong og Michael C. Murphy)
Bli med under havet sammen med Oktonautene. Du møter åtte, søte dyr som elsker å undersøke alt som lever under havet. De bor i en undervannsbåt med blekksprutarmer og har mange morsomme kjøretøy. I denne boka oppdager Doris Daks plutselig en furten fisk utenfor ubåten deres. Munnen til fisken går i en sur bue nedover og den virker fryktelig lei seg. Peso Pingvin og de andre skjønner ikke hva "Blobb, blobb" betyr og alle prøver ut morsomme ting for å gjøre fisken glad. Det går ikke akkurat slik de har tenkt seg, og boka byr på en skikkelig overraskelse til slutt.
Her er humor og spenning både for barnet ditt og du som leser høyt. Å gjøre noen glad, som er sure og furter, er noe som den voksne kan kjenne seg igjen i og dra på smilebåndet av. Barnet fra 3-4 år vil elske å dra på sin egen oppdagelsesferd i illustrasjonene. For noen vil boka være et hyggelig gjensyn med Oktonautene og deres fantasifulle univers fra TV2, mens andre møter kaptein Barskesen Bjørn og hans mannskap for første gang. Uansett kan historien inspirere til egen aktivitet i sjøkanten når varmen og sommeren er her.